Leneas

Na antiga Atenas, as Leneas (Λήναια) era unha festa na honra de Dioniso Leneo. O epíteto significa ben o do lenos ("cuba de viño") ou ben das lenai (as ménades).

Os gregos xónicos celebraban a festa o día 12 do mes chamado Leneón, que transcorría entre o que hoxe son xaneiro e febreiro. En Atenas, ese mes, chamado Gamelión, corresponde aproximadamente ao que hoxe é xaneiro.

Durante a festa, tiña lugar unha procesión, e sábese moi pouco dos ritos, pero a súa maior importancia estriba nos concursos dramáticos que tiñan por escenario o teatro de Dioniso, inaugurados ao redor do -440 e nos que a comedia ocupaba un lugar importante.

 Véxase tamén 
Outros artigos
 Dionisias.
 Antesterias.

Categoría:Comedia
Categoría:Historia do viño
Categoría:Festas da Grecia antiga
Categoría:Relixión da Grecia antiga
Categoría:Festas relixiosas